ကမ္မဘဝ

ကမ္မဘဝ (ပု) [ကမ္မ+ဘဝ] ဘဝဟူသောအကျိုး ဖြစ်ကြောင်းကံ၊ ဘဝသို့ရောက်စေတတ်သော ကံ။ (လောကီကုသိုလ် အကုသိုလ်စေတနာ, ယင်းနှင့်ယှဉ်သော အဘိဇ္ဈာစသောတရားများသည် ကမ္မဘဝ။ ဝိမတိ၊၂၊၈၄။ ဒီ၊ဋီ၊၁၊၁၈၄။ သီ၊ဋီ၊သစ်၊၁၊၄၆၅။ ဝိဘာဝိနီ၊၂၃၆။ ပရမတ္ထဒီပနီ၊၃၃၀။) တတ္ထ ကတမော ကမ္မဘဝေါ၊ ပုညာဘိသင်္ခါရော, အပုညာဘိသင်္ခါရော, အာနေဉ္စာဘိသင်္ခါရော၊ အယံ ဝုစ္စတိ ကမ္မဘဝေါ။ သဗ္ဗံပိ ဘဝဂါမိကမ္မိကမ္မဘဝေါ။ အဘိ၊ဝိ၊၁၄၃။ (အဘိ၊ဓ၊၁၂။ မဟာနိ၊၃၆။ စူဠနိ၊၇၉။ မ၊ဋ္ဌ၊၁၊၂၂၃။ သံ၊ဋ္ဌ၊၂၊၁၃။ မဟာနိ၊ဋ္ဌ၊၁၃၇။ စူဠနိ၊ဋ္ဌ၊၂၄။) ကမ္မမေဝ ဘဝေါ ကမ္မဘဝေါ ကမ္မံ ပန ယထာသုခ-ကာရဏတ္တာ “သုခေါ ဗုဒ္ဓါနမုပ္ပါဒေါ”တိ ဝုတ္တော၊ ဧဝံ ဘဝကာရဏတ္တာ ဖလဝေါဟာရေန ဘဝေါတိ ဝေဒိတဗ္ဗံ။ အဘိ၊ဋ္ဌ၊၂၊၁၇၄။ (မ၊ဋီ၊၁၊၃၁၈။ သံ၊ဋီ၊၂၊၁၅။ မူလဋီ၊၂၊၁၂၂။ အနုဋီ၊၃၊၃။)တိပိဋကအဘိဓာန် အတွဲ-၇ စေတနာဆိုတာ ကမ္မဘဝ ဝိပါက်နာမက္ခန္ဓာကဋတ္တာရုပ်ဟု ဆိုအပ်သော အကျိုးတရားကို ဖြစ်စေတတ်သောကြောင့် စေတနာကို “ဘဝ = ကမ္မဘဝ”ဟုလည်း ခေါ်ဆိုရသည်။ ယင်းဘဝ (ကမ္မဘဝ) အရ ပုညာဘိသင်္ခါရ-အစရှိသော လောကီ ကုသိုလ်, အကုသိုလ်စေတနာ ၂၉-ပါးကို ကောက်ယူရသည်(အဘိ၊ဝိ၊၁၄၃။ စူဠနိ၊၇၉။ သံ၊ဋ္ဌ၊၂၊၁၃။ မ၊ဋီ၊၁၊၃၁၈။ သံ၊ဋီ၊၂၊၁၅။ ဝိဘာဝိနီ၊၂၃၆)။ သင်္ခါရနှင့် ဘဝတို့၏ ထူးခြားကွဲပြားမှု သင်္ခါရနှင့် ဘဝသည် စေတနာကိုပင် ကောက်ယူရသော်လည်း ထူးခြားကွဲပြားမှုရှိသည်၊ မှန်၏-ပစ္စုပ္ပန်ပဋိသန္ဓေ၏အကြောင်း ဖြစ်သော အတိတ်စေတနာသည် “သင်္ခါရ” မည်၏။ အနာဂတ်ပဋိသန္ဓေ၏ အကြောင်း ဖြစ်သော ပစ္စုပ္ပန်စေတနာသည် “ဘဝ” မည်၏။ တနည်းအားဖြင့် စေတနာသက်သက်သည် “သင်္ခါရ”မည်၏၊ စေတနာ, စေတနာနှင့် တကွဖြစ်သော စိတ်, စေတသိက်သည် ဘဝ မည်၏။ တနည်းအားဖြင့် ဝိညာဉ်၏ ကြောင်းဖြစ်သော စေတနာသည် “သင်္ခါရ” မည်၏။ ဝိညာဉ်နှင့် အသညာဘဝ၏ကြောင်း ဖြစ်သော စေတနာသည် “ဘဝ” မည်၏။ တနည်းအားဖြင့် ကုသိုလ်, အကုသိုလ် တရားသည် “သင်္ခါရ”မည်၏၊ ကုသိုလ်, အကုသိုလ်၊ အဗျာကတတရားသည် “ဘဝ”မည်၏ (အဘိ၊ဋ္ဌ၊၂၊၁၇၅။ ဝိသုဒ္ဓိ၊၂၊၂၀၇)။ တနည်းအားဖြင့် ထိုထိုကုသိုလ်, အကုသိုလ် ပြုလုပ်ရာ၌ အထမမြောက်မီ ရှေ့အဖို့၌ ဖြစ်သော ပုဗ္ဗစေတနာသည် “သင်္ခါရ”မည်၏၊ အထမြောက်သော မုဉ္စစေတနာသည် “ဘဝ” မည်၏။ တနည်းအားဖြင့် ဇော ၇-ကြိမ်တွင် ရှေ့ ဇော ၆-ကြိမ်နှင့်ယှဉ်သော စေတနာသည် “သင်္ခါရ”မည်၏၊ သတ္တမဇောနှင့် ယှဉ်သော စေတနာသည် “ဘဝ”မည်၏။ တနည်းအားဖြင့် စေတနာနှင့် ယှဉ်သော စိတ်, စေတသိက်သည် “သင်္ခါရ” မည်၏။ စေတနာသက်သက်သည် “ဘဝ”မည်၏(အဘိ၊ဋ္ဌ၊၂၊၁၈၂-၃။ ပဋိသံ၊ဋ္ဌ၊၁၊၂၂၃။ ဝိသုဒ္ဓိ၊၂၊၂၁၄-၅။ မူလဋီ၊၂၊၁၂၇။ ဝိသုဒ္ဓိ၊ဋီ၊၂၊၃၃၈)။ ဝိပဿနာရှုကောင်းတဲ့ ကမ္မဘဝ ဤခွဲထားသတ်မှတ်ချက်များအတိုင်း – အဝိဇ္ဇာ တဏှာ ဥပါဒါန် ဦးဆောင်သည့် မနောဒွါရဝီထိနာမ်တရားစု, သင်္ခါရ-ကံဟူသော မနောဒွါရဝီထိနာမ်တရားစုတို့ကို ဝီထိစိတ္တက္ခဏတိုင်း၌ ပရမတ္ထဓာတ်သားများကို ကုန်စင်အောင် ဝိပဿနာရှုနိုင်ပါက သင်္ခါရနှင့် ကမ္မဘဝ နှစ်မျိုးလုံးကိုပင် ဝိပဿနာရှုပြီး ဖြစ်ပေသည်။ ထိုကြောင့် ဤခွဲထား သတ်မှတ်ချက်များအတိုင်း သင်္ခါရနှင့် ကမ္မဘဝ = ကံတို့ကို လက္ခဏာယာဉ်တင်၍ ဝိပဿနာရှုပါ။ နာနာက္ခဏိက ကမ္မသတ္တိဟူသော ကမ္မပစ္စည်းပိုင်း၌ လာရှိသော ကံ၏စွမ်းအင်သတ္တိကိုကား ဝိပဿနာ မရှုကောင်းဟု မှတ်ပါ။ ဆက်စပ်ဖတ်ရှုရန် စေတနာ သင်္ခါရ ကံ ဘဝ ကိုးကား ကဏ္ဍ:ဗုဒ္ဓဘာသာ ဝေါဟာရများ Category:ဝိပဿနာ